Държавен вестник, бр. 8, 2010 г., стр. 13

БРОЙ  8	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО
НА ОБРАЗОВАНИЕТО, 
МЛАДЕЖТА И НАУКАТА
ПРАВИЛНИК 
за устройството и дейността на Центъра за 
развитие на човешките ресурси
Раздел I 
Общи положения
Чл. 1. С този правилник се уреждат функ­
циите, структурата, числеността на персонала 
и организацията на работата на Центъра за 
развитие на човешките ресурси (ЦРЧР), наричан 
по-нататък „центъра“. 
Чл. 2. (1) Центърът е държавно обслужващо 
звено в системата на народната просвета по 
смисъла на чл. 33a, ал. 1, т. 3 от Закона за 
народната просвета. 
(2) Центърът е юридическо лице, второ­
степенен разпоредител с бюджетни кредити 
към министъра на образованието, младежта и 
науката със седалище и адрес на управление 
София 1000, район „Средец“, ул. Граф Игна­
тиев 15, ет. 4.
Чл. 3. (1) Финансирането на центъра се 
извършва със средства от държавния бюджет, 
средства от бюджета на Европейската комисия 
и приходи от собствена дейност.
(2) Управлението на бюджета на центъра и 
разходването на средства по ал. 1 се извършва 
в съответствие с българското и европейското 
законодателство, както и с Ръководството за 
националните агенции по Програма „Учене 
през целия живот“.
(3) Приходите от собствена дейност се на­
бират от:
1. европейски и международни програми 
и проекти;
2. национални програми и проекти;
3. дарения;
4. други източници.
(4) Центърът има собствени банкови сметки 
в левове и чуждестранна валута.
Раздел II
Функции
Чл. 4. Центърът администрира, насърчава, 
консултира, организира и координира участието 
на Република България в Програма „Учене 
през целия живот“ в нейните съпътстващи 
хоризонтални програми и дейности и в други 
европейски образователни програми и ини­
циативи с цел:
1. изпълнение на политиката за повишаване 
на административния капацитет на педагогиче­
ския и непедагогическия персонал в училищата, 
детските градини и обслужващите звена в сис­
темата на народната просвета чрез реализиране 
на проекти и дейности по програмата;
2. засилване на ролята на образованието и 
обучението за повишаване на конкурентоспособ­
ността на българските граждани в контекста на 
икономика, основана на знанието и иновациите;
3. създаване и усъвършенстване на условията 
за учене през целия живот;
4. подпомагане на Министерството на об­
разованието, младежта и науката в процеса на 
формиране и изпълнение на политики за учене 
през целия живот.
Чл. 5. За изпълнение на целите по чл. 4 
центърът:
1. насърчава и координира участието на 
Република България в програми и инициативи, 
свързани с изграждането и укрепването на ев­
ропейските системи за образование и обучение, 
и отговаря за изпълнението им в рамките на 
предвидените правомощия;
2. координира и управлява дейности, свър­
зани с разработване, реализиране, наблюдение 
и оценка на проекти в областта на обучението 
и образованието;
3. предоставя консултации, техническа по­
мощ и обучение по проекти в образованието 
и обучението по Програма „Учене през целия 
живот“ и по нейните съпътстващи хоризонтални 
програми и дейности;
4. изпълнява функциите на Национална 
агенция по Програма „Учене през целия жи­
вот“ въз основа на сключено споразумение с 
Министерството на образованието, младежта 
и науката;
5. прилага правилата за финансово админи­
стриране и договорните условия, определени 
от Общността за Програма „Учене през целия 
живот“ и за нейните съпътстващи хоризонтални 
програми и дейности;
6. осигурява подходящ екип от служители 
с езикови и професионални компетенции, 
съответстващи на изискванията за работа в 
сферата на международното сътрудничество и 
в областта на образованието и обучението, с 
цел правилното прилагане на Програма „Учене 
през целия живот“ и на нейните съпътстващи 
хоризонтални програми и дейности;
7. осигурява подходящата инфраструктура 
за администрирането на програмата; 
8. анализира административните и финансо­
вите условия за прилагане на децентрализиран 
подход при управлението на европейски образо­
вателни програми и инициативи на национално 
ниво и прави предложения на министъра на 
образованието, младежта и науката за усъвър­
шенстването им;
9. анализира нуждите и потенциалните въз­
можности за участие на Република България 
в образователни програми и инициативи в 
сътрудничество с компетентните институции 
на национално и европейско ниво;